internet vaartha 198 Views
హైదరాబాద్‌ : రెండేళ్ల తర్వాత మరోసారి హైదరాబాద్‌లో నిర్వహిస్తున్న ఇండియా ఏవియే షన్‌షోకు సకల హంగులు సిద్ధంచేసారు. భారత రాష్ట్రపతి ప్రణబ్‌ముఖర్జీ చేతులమీదుగా ఈ ఏవియేషన్‌ షో ప్రారంభం అవుతుంది. 17వ తేదీ జరిగే తొలిరోజు సదస్సులో విమాన యానమంత్రి అశోక్‌గజపతిరాజు ఇతర వైమా నికరంగ నిపుణులు, అధికారులు పాల్గొం టారు. మొత్తం 200 మందికిపైగా కంపెనీలు, ప్రతినిధులు పాల్గొంటున్నారు. బోయింగ్‌, ఎయిర్‌బస్‌, టెక్స్‌ట్రాన్‌, ఎంబ్రాయిర్‌, గల్ప్‌ ´స్ట్రీమ్‌, డస్సాల్ట్‌ వంటి విమాన తయారీ కంపెనీలు పాల్గొంటున్నాయి. అలాగే హెలికాప్టర్‌ తయారీ కంపెనీలు ఆగస్టా వెస్ట్‌ల్యాండ్‌, బెల్‌ హెలికాప్టర్స్‌, రష్యన్‌ హెలికాప్టర్స్‌, ఎయిర్‌బస్‌ హెలికాప్టర్స్‌ వంటివి కూడా వస్తున్నాయి. అలాగే వైమానికరంగానికి అవసరమైన ఇంజన్ల తయారీ సంస్థ సిఎఫ్‌ఎం, యుటిసి, జిఇ ఏవియేషన్‌, రోల్స్‌ రాయిస్‌, ప్రాట్‌ అండ్‌ వైట్నీ సంస్థలు కూడా ఈ ఎక్స్‌పోలో భాగస్వాములవుతున్నాయి. వివిధ దేశాలు మొత్తం 25 దేశాల ప్రతినిధులు పాల్గొంటు న్నారు. అమెరికా, కెనడా, ఫ్రాన్స్‌, జమైకా, మారి షస్‌, బెల్జియం, జర్మనీ, న్యూజిలాండ్‌, దక్షిణ కొరియా, గ్రీస్‌, మలేసియా, యునైటెడ్‌ అరబ్‌ ఎమిరేట్స్‌కు చెందినమంత్రులు, సీనియర్‌ ప్రభుత్వ అధికారులు, రాయబారులు పాల్గొంటున్నారు. ప్రపంచ స్థాయి వైమానిక సంస్థల సిఇఒలు సిఇఒ ఫోరం ప్రతినిధులు  పాల్గొంటున్నారు. అంతర్జాతీయ స్థాయి ఏవియేషన్‌ మౌలిక వనరులు కంపెనీలు వీటిలో పాల్గొనడం ఇదేప్రథమం. అంతర్జాతీయంగా నాలుగు బిజినెస్‌ సదస్సులు ఇండియా ఏవియే షన్‌ కోసం ఈ సదస్సులో జరుగుతు న్నాయి. పోలండ్‌, మలేసియా, జర్మనీ, చెక్‌రిపబ్లిక్‌, కెనడా, బ్రూనేదారుస్స లామ్‌, మోకా బంగ్లాదేశ్‌, న్యూజిలాండ్‌, జమైకా, నేపాల్‌, శ్రీలంక, సీషెల్స్‌ వంటి దేశాల ప్రతినిధులు కంపెనీల ప్రతినిధులు పాల్గొంటున్నట్లు ఫిక్కీ, పౌరవిమానయానశాఖలు ప్రకటించాయి.